
REFERAT
Privind realizarea şi amplasarea statuii memoriale Johnny Weissmuller
în Parcul Centrul Civic din Timişoara
Prin HCL nr. 143 din 18.05.2004 s-a acordat post-mortem titlu de cetăţean de onoare al Municipiului Timişoara, actorului de mare succes Johnny Weissmuller. 

Locul de naştere al îndrăgitului interpret al personajului Tarzan din filmul cu acelasi nume este satul Freidorf, astăzi cartierul Freidorf din Timişoara. Paternitatea lui Johnny Weissmuller este revendicată de mai multe localităţi, dar actele de naştere sunt înregistrate în oraşul nostru.

În data de 6 iunie 2008 se împlinesc 104 de ani de la naşterea celebrului Johnny Weissmuller, actor şi sportiv cunoscut în întreaga lume iar apartenenţa lui la spaţiul timişorean a fost întotdeauna un prilej de mândrie pentru cetăţenii municipiului nostru.

În acest sens, pentru a putea marca aşa cum se cuvine memoria timişoreanului Johnny Weissmuller si reconfirmarea valorii sale artistice, propunem, la solicitarea Comisiei de Cultură a Consiliului Local al municipiului Timişoara, realizarea şi amplasarea unei statui memoriale a marelui actor şi sportiv, în Parcul Centrul Civic al municipiului Timişoara  .

